< Hálózat

Ethernet

Szerző: Sallai András

Copyright © 2011, Sallai András

Szerkesztve: 2011, 2013, 2014, 2016, 2022

Licenc: CC Attribution-Share Alike 4.0 International

Web: https://szit.hu

Az Ethernet

Az Ethernet DEC, Intel és Xerox cégek által kidolgozott protokoll.

Az ütközések detektálására a CSMA/CD protokollt használja.

A CSMA/CD szerint a csomópont figyeli a hálózatot, ha nem ad senki, akkor adni kezd. Ha más is ekkor kezdett el adni, akkor ütközés történik, akkor véletlen ideig vár.

Sebesség

Sebesség alapján különbözői nevekkel szoktuk megadni a portokat és az interfészeket:

Ethernet - 10 Mbps

Fast Ethernet - 100 Mbps

Gigabit Ethernet - 1000 Mbps

10 gigabites Ethernet - 10 Gbps

100 gigabites Ethernet - 100 Gbps

200 gigabites Ethernet - 200 Gbps

400 gigabites Ethernet - 400 Gbps

Közegelérés szabályozása

Az Ethernet síntopológián alapszik, ahol minden csomópont rendelkezik egy adóval és egy vevővel. A csomópontok az alábbi állapotok egyikében lehetnek:

hallgat

verseng

ad

A hallgatás állapotában várja az érkező csomagokat. Ha a csomag neki szól megtartja, ha nem, eldobja.

Kábelhossz

Szabvány	Legnagyobb hossz	Ajánlott hossz	Megjegyzés
10Base5	500 m	400 m	vastag koaxiális kábel, vámpír csatlakozó
10Base2	185 m	150 m	vékony koaxiális kábel, BNC csatlakozó
10BaseT	100 m	80 m	árnyékolatlan csavart érpáron alapszik
10Base-F	500-1000 m	optikai kábel
100Base-FX	412 m	fényvezető szál
100BaseTX	100 m	2 érpáras, 5. kategóriás UTP vagy STP kábel
100Base-T4	100 m	4 érpáras, 3.,4. vagy 5. kategóriás UTP kábel
100Base-T2	100 m	2 érpáras, 3., 4. vagy 5. kategóriás UTP
1000Base-T	100 m	4 érpár, 5. kategóriás UTP

Egy ma kapható hálózati kártya

TP-LINK TG-3269

32-bit PCI

10/100/1000Mbps RJ45

Full Duplex és Half Duplex transzfer módok

NetWare, Windows 98/Me/ NT/2000/XP/Vista, Linux támogatás

D-Link DGE-528T

Réz Gigabit kapcsolat PC-khez

10/100/1000Mbit TP (RJ-45) Autosensing

2000Mbit Full Duplex

32 bites 33/66MHz órasebességű PCI Bus Master

Auto MDI/MDIX támogatás

Beépített FIFO (8K/64K) Puffer

802.3x Flow Control

802.1Q VLAN Tagging

ACPI 2.0 WOL

PCI 2.1, 2.2 plug-and-play

Win98, 2000, ME, NT, XP, NetWare, Linux, MacOS driverek

Jelismétlő

Nagy távolságok esetén szükséges a jel megismétlése.

Hálózati kábelek

Rézkábelek

A hálózatok kialakítására rézkábel esetén UTP kábeleket használunk, ha azokat árnyékoljuk, akkor STP vagy FTP néven hivatkozunk rá.

A kábelek akár árnyékoltak, akár nem, mindig 8 érpárról vannak, amelyek páronként csavarva vannak. A 8 érpárt egy műanyag köpeny mindenképpen körbe veszi, szigeteli. Az árnyékolás lehet valamilyen alufólia fajta, vagy rézszövet.

A kábeleknek van egy szabványos elnevezése, és egy iparban használatos neve.

A szabványos elnevezéseknél egy „/” jel előtt és után adjuk meg a teljes kábel árnyékolását, és egyetlen érpár árnyékolását:

teljes kábel árnyékolása/érpárok éránykolása

Az egyek betűk magyarázata:

U – árnyékolatlan

F – fólia árnyékolás

S – fonott/szövött réz háló

szabványos elnevezés	iparban használt név	kábel árnyékolása	érpár árnyékolás
U/UTP	UTP	nincs	nincs
U/FTP	STP, ScTP, PiMF	nincs	fólia
F/UTP	FTP, STP, ScTP	fólia	nincs
S/UTP	STP, ScTP	fonott réz háló	nincs
SF/UTP	SFTP, S-FTP, SF-TP	fonott réz háló és fólia	nincs
SF/SFTP	SFSFTP, SF-SFTP, SF-TP	fonott réz háló és fólia	fonott rézháló és fólia
F/FTP	FFTP	fólia	fólia
S/FTP	SSTP, FFTP, STP, PiMF	fonott réz háló	fólia
SF/FTP	SSTP, SFTP	fonott réz háló és fólia	fólia

Forrás: http://www.kabelring.hu/lan-halozatok/strukturalt-kabelek-jelolese-FTP-UTP

Egyéb: https://szilicium-informatika.hu/?page_id=243

UTP kábelek bekötése

Érpáronként különböző fázisú jelet küldünk a drótpáron, amit megcsavarunk, így a sugárzás kioltja egymást.

A 10BASE-T és 100BASE-T szabvány szerint csak 2 érpárt használunk. Az érpár egyik lábán pozitív, a másikon negatív jelet küldünk. Az 1-s és 2-s láb alkot egy párt. A 3-s és 6-s alkot egy másik párt, ahogy ábrán is látszik.

Ha egymással mellé tesszük a két összekötni kívánt csatlakozót, a következőt látjuk:

Ha két számítógépet szeretnénk összekötni, a kábeleket keresztbe kell kötni.

Ami bal oldalon az 1-s lábon kijön, azt a jobb oldal 3-s lábán fogadjuk.

Ami bal oldalon a 2-s lábon kijön, azt jobb oldalon a 6-s lábon fogadjuk.

Ami bal oldalon a 3-s lábon kijön, azt jobb oldalon 1-s lábon fogadjuk.

Ami bal oldalon a 6-s lábon kijön, azt jobb oldalon a 2-s lábon fogadjuk.

A maradék kábeleket egyenesen kötjük:

A keresztkötés hatására, kétféle szabvány jött létre. A T568A és a T568B.

Kapcsolók

Ha elosztót (hub) vagy kapcsolót (switch) használatával szükségtelen a keresztkábel, mivel ezek az eszközök elvégzik a fordítást.

A mai kapcsolók MDIX képességekkel rendelkeznek, amelyek automatikusan felismerik, hogy egyenes vagy fordított kötésű kábelt csatlakoztattunk, így bármelyik használható.

Ha egyenes kötésű kábelt szeretnénk csinálni, mindegy melyik szabvány szerint kötjük össze a kábeleket, T568A vagy T568B szerint.

Az 1000BASE-T szabvány

Az 1000BASE-T szabvány, már mind a négy érpárt használja.

Ezek után lehet készíteni keresztkötésű kábeleket. A bekötést a következő ábra szemlélteti.

Egyenes kötésű kábel ezek, továbbra is készíthető T568A és T568B szabvány szerint is.

A két A bekötést fali kábelhez használjuk, míg a lengőkábelhez két B bekötést.

Mikor mit használjunk

Kereszt kötésű kábelt

Két számítógép között.

Két útválasztót között.

Számítógép és útválasztó között.

Kapcsoló és kapcsoló között.

Hub és hub között.

Kapcsoló és hub között.

Egyenes kötésű kábelt a számítógép és egy aktív eszköz között használunk. Aktív eszközök:

Hub

Switch

Router

Acces Point

Rollover kábel

A rollover kábel is egyfajta keresztkötésű kábel. Cisco routerek konzolportjánál használjuk.